jkorsvik/nowiki_second_scrape_merged huggingface dataset:
Baolriket

Baolriket (eller Bawolriket) i sentrale Senegal var et av de kongedømmer som oppsto fra oppdelingen av kongeriket Jolof (Diolof) i 1555. Herskeren, kalt for teigne eller teen, styrte fra en hovedstad i Diourbel.
Kongeriket besto av en stripe land som strakte seg østover fra havet og til hovedstaden, og omfattet også byene Touba og MBacke. Riket lå rett sør for kongeriket Cayor og nord for Sineriket. Den første kjente kongen av Baol er Ji den store.
Baolriket var kjent for sine hester. Det hadde en særlig hesterase som var raskere og sterkere enn de fleste hestene på sletten. Baolerne var også meget gode ryttere.
Baolriket var etnisk sett av woloffolket, men omfattet også samfunnene Serer-Safen og andre grupper fra sererfolket. De sosiale og politiske systemene var grunnleggende det samme som de i Cayor. Faktisk ble disse to rikene tidvis slått sammen for felles forsvar.
Den franske erobringen av Baolriket begynte i 1859. Det meste av Baol ble erobret av franskmennene innen 1874, men fullstendig kontroll av det tidligere kongeriket ble likevel ikke oppnådd før i 1895. Det var en av de mange militære kampanjene til guvernør Louis Faidherbe som ledet erobringen av Cayor i 1886.


== Herskerliste ==
1790–1809: Amari Ngone Ndèla Komba Fal (2.)
1809–1812: Ce Yasin Jeng Fal
1812–1815: Ce Kumba Fatim Pènda Fal
1815–1825: Amari Jor Borso Fal
1825–1832: Biram Fatma Cub Fal
1832: Ma-Kodu Kumba Yande Fal (første gang)
1832–1842: Lat Jegeñ Fal
1842–: Malik Kumba Jaring Xuja Fal
1842–1854: Maysa Tènde Jor Samba Fal
1854–1855: Ce Yasin Ngone Jegeñ Fal (første gang)
1855–1856: Ma-Kodu Kumba Yande Fal (2.)
1856–1860: Ce Yasin Ngone Jegeñ Fal (2.)
1860: Ma-Kodu Kumba Yande Fal (3.)
1860–1871: Ce Yasin Ngone Jegeñ Fal (3.)
1871–1873: Ce Yasin Jor Galo Gana Fal (første gang)
1873–1874: Lat Dior Ngoné Latyr Diop
1874–1890: Ce Yasin Jor Galo Gana Fal (2.)
1890–3. Juli 1894: Taanor Goñ Jeng


== Litteratur ==
Clark, Andrew F. & Phillips, Lucie Colvin (1994): Historical Dictionary of Senegal, 2. utg. utgitt som No. 65 av African Historical Dictionaries, Metuchen, New Jersey: The Scarecrow Press, s. 74-75


== Eksterne lenker ==
Senegal Traditional States
Katafalk

Katafalk (egentlig «skuestillas») er en forhøyning, likbåre eller kjerre som likkister står og fraktes på under gravferdsseremonien i kirken. Ordet kan også brukes om castrum doloris («lidelsens festning») som vanligvis betegner en dekorativ bygning eller et barokt gravminne under store begravelser der den døde ligger i åpen eller lukket kiste.  


== Referanser ==


== Se også ==
Likbil, likvogn
Castrum doloris, («lidelsens festning»), dekorativ bygning, gravminne eller katafalk under store begravelser der den døde ligger i kista
Lit de parade, «paradeseng» der liket av en berømt person ligger på utstilling


== Eksterne lenker ==
(en) Catafalques – kategori av bilder, video eller lyd på Commons
Claude Giroux

Claude Giroux (født 12. januar 1988 i Hearst, Ontario) er en canadisk profesjonell ishockeyspiller som er kaptein for klubben Ottawa Senators i National Hockey League (NHL).
Han har tidligere spilt for Florida Panthers og Philadelphia Flyers.
Giroux ble draftet av Flyers som nr. 22 (i første runde) ved NHL Entry Draft 2006. Innen han spilte i NHL spilte Giroux for Gatineau Olympiques i Quebec Major Junior Hockey League (QMJHL) hvor han vant President's Cup i 2008 og mottok Guy Lafleur Trophy som sluttspillets MVP. Samme år vant han gull med Canada ved U20-VM i ishockey.
Giroux gjorde sin debut for Flyers i februar 2008 og ble en fast spiller for klubben halvveis inn i 2008–09-sesongen. I 2011 overtok han rollen som senter på lagets førsterekke etter at klubben byttet Mike Richards og Jeff Carter. Giroux var klubbens poengkonge i både 2010–11 og 2011–12-sesongen, og var NHLs tredje beste poengplukker i 2012. I 2012-13-sesongen ble han utnevnt til lagkaptein.


== Referanser ==


== Eksterne lenker ==
(en) Claude Giroux – National Hockey League (NHL) 
(en) Claude Giroux – Eurohockey.com 
(en) Claude Giroux – Hockeydb.com 
(en) Claude Giroux – Hockey-Reference.com 
(en) Claude Giroux – Legends of Hockey 
(en) Claude Giroux – Eliteprospects.com 
Offisielt nettsted 
(en) Claude Giroux – kategori av bilder, video eller lyd på Commons
Eric Staal

Eric Craig Staal (født 29. oktober 1984 i Thunder Bay, Ontario) er en canadisk profesjonell ishockeyspiller som spiller for den amerikanske klubben Minnesota Wild i NHL.
Staal var tidligere kaptein for Carolina Hurricanes mellom 2010 og 2016, før han ble tradet den 28. februar 2016 til New York Rangers. Sommeren 2016 signerte han som free agent for Minnesota Wild.
Han spilte juniorhockey i Peterborough Petes i OHL.
Staal er nå lagkamerat med broren Marc Staal. Han var også lagkamerat med sin andre bror, Jordan Staal, da han spilte for Carolina Hurricanes.


== Referanser ==


== Eksterne lenker ==
(en) Eric Staal – Olympedia 
(en) Eric Staal – Sports-Reference (OL-resultater – arkivert) 
(en) Eric Staal – National Hockey League (NHL) 
(en) Eric Staal – Eurohockey.com 
(en) Eric Staal – ESPN (NHL) 
(en) Eric Staal – Hockeydb.com 
(en) Eric Staal – Hockey-Reference.com 
(en) Eric Staal – Legends of Hockey 
(en) Eric Staal – Eliteprospects.com
Bernt Johan Collet

Bernt Johan Holger Collet (født 23. november 1941 i København) er en dansk godseier og tidligere konservativ politiker. Han var medlem av Folketinget 1981–1990 og forsvarsminister i Schlüter-regjeringen 1987–1988. Collet var pådriver bak etableringen av tankesmien CEPOS i 2004.


== Liv og virke ==
Han tilhører slekten Collet (også skrevet Collett) på Lundbygård sør på Sjælland. Han er sønn av kammerherre, hoffjegermester og godseier Harald Collet og hagearkitekt Else Collett. Moren tilhørte den norske grenen av samme slekt, som datter av Johan Collett, disponent i Firma Albert Collett i Namdalen.
Han gikk på kostskole på Herlufsholm, avtjente verneplikten i Den Kongelige Livgarde, og tok deretter praktisk landbruksutdannelse og driftslederkurs. Han er utdannet siviløkonom fra Handelshøjskolen i København fra 1968. Deretter overtok han som eier av den 11 000 dekar store Lundbygård, der det produseres juletrær. Collet arbeidet også for General Mills i USA 1968–1971, som konsulent for Carlsen-Langes Legatstiftelse 1973–2005 og som forstander ved Herlufsholm 1991–1993. Han har vært reserveoffiser.Collet valgt til Folketinget fra Storstrøms amtskrets 1981–1990. Collet var de konservatives landbrukspolitiske og finanspolitiske talsmann. Han var forsvarsminister i Poul Schlüters andre regjering 1987–1988 og så formann i Folketingets landbruks- og fiskeriutvalg 1988–1990.Han er medforfatter av Kilder til Danmarks Historie 1945-82 (1984) og 13 værdier bag den danske velfærdsstat (2007). I 2012 utgav CEPOS et festskrift til Collet. Han var styreformann i CEPOS 2004–2012.Han giftet seg i 1968 med psykolog Catharina Marie Löwegren fra Stockholm, datter av direktør i Svenska Handelsbanken Gunnar Löwegren og hustru Karin Leo. Hennes farfar og morfar var de svenske sosialdemokratiske politikerne Gunnar Löwegren og Henning Leo.


== Utmerkelser ==
Collet er kommandør av Dannebrogordenen fra 1988, hoffjegermester fra 1989 og kammerherre fra 2000, og mottok Dannebrogordenens hederstegn i 1993 og Den Kongelige Norske Fortjenstorden.


== Referanser ==


== Eksterne lenker ==
Offisielt nettsted 
(en) Bernt Johan Collet – kategori av bilder, video eller lyd på Commons
Labinot Harbuzi

Labinot Harbuzi (født 4. april 1986 i Lund, død 11. oktober 2018) var en svensk fotballspiller med kosovoalbansk opprinnelse. Harbuzi spilte sist for Melaka United i Malaysia.


== Oppvekst ==
Harbuzi ble født i Lund i Sverige, og flyttet i svært ung alder til Rosengård i Malmö. Harbuzis familie kommer opprinnelig fra Kosovo. Harbuzis far, Ismet, var en av Kosovos fremste bordtennisutøvere.Harbuzi startet fotballkarrieren i Malmö BI, i samme klubb som Zlatan Ibrahimović. Harbuzi ble tidlig oppdaget av Malmö FF, som et lovende talent.


== Karriere ==


=== Feyenoord ===
Harbuzi forlot Malmö FF som 15-åring til fordel for en profftilværelse i nederlandske Feyenoord Rotterdam, hvor han spilte for klubbens reserve- og ungdomslag. I 2005 ble han lånt ut til andredivisjonsklubben SBV Excelsior, hvor han spilte ni kamper.


=== Malmö FF ===
Harbuzi vendte tilbake til Sverige og Malmö FF våren 2006, og spilte sin debutkamp i Allsvenskan samme år.Den 13. april 2009 ble Harbuzi den første til å score mål på Malmö FFs nye hjemmebane, Swedbank Stadion.


=== Gençlerbirliği ===
Den 11. juli 2009 ble det kjent at Harbuzi hadde skrevet under for den tyrkiske klubben Gençlerbirliği SK. Harbuzi hadde ikke forlenget kontrakten med Malmö FF, så den nye avtalen var verdt mellom 15 og 16 millioner SEK, fordelt over tre år. I april 2011 gikk Harbuzi ut og erklærte sin misnøye med spesielt den nye assisterende treneren i klubben, og i desember 2011 ble det kjent at Harbuzi var fristilt i forhold til kontrakten han hadde.


=== Manisaspor ===
I januar 2012 signerte Harbuzi en tremånederskontrakt med Manisaspor.


=== Syrianska FC ===
I august 2012 signerte Harbuzi en korttidskontrakt med Syrianska FC, etter at han hadde vært uten klubb en kortere periode, men han forlot klubben i begynnelsen av november 2012, da han ikke hadde lyktes med å etablere seg på laget.


== Død ==
Harbuzi ble funnet død i sitt hjem den 11. oktober 2018. Han døde trolig av hjertestans.


== Fotnoter ==


== Referanser ==


== Eksterne lenker ==
(en) Labinot Harbuzi – UEFA 
(en) Labinot Harbuzi – Transfermarkt 
(en) Labinot Harbuzi – WorldFootball.net 
(en) Labinot Harbuzi – FootballDatabase.eu 
(en) Labinot Harbuzi – Soccerway 
(en) Labinot Harbuzi – Tyrkias fotballforbund 
(en) Labinot Harbuzi – FBref
Traces • Images Of Light • Solstice (Special Remastered Editions - Three Disc Set)

Traces • Images Of Light • Solstice (Special Remastered Editions - Three Disc Set) er en samleboks med Erik Wøllo, utgitt den 1. februar 2012


== Sporliste ==


=== Traces ===
«Tide 1»
«Traces (Entrance)»
«Traces (Totem)»
«Traces (Vapor)»
«Ceremony»
«Tide 2»
«Discovery»
«The Change»
«Little Dream In Turquoise»Wintergarden Suite«Circles»
«The Drone»
«Finale»Tidligere uutgitte låter (1985)«The Boat 1»
«The Boat 2»


=== Images of Light ===
«Monument»
«Return»
«String Flow»
«Between»
«Urban Space»
«Reflections»
«Corona»
«Impressiona»
«Nature Morte»
«Eclipse»
«Second Meeting»Tidligere uutgitte låter (Innspilt 1988-1989)«Dream Convert»
«Pastorale»
«Echo of Spring»
«Star Scenery»


=== Solstice ===
«Solstice I»
«Voyager»
«Elf»
«Abracada»
«Province»
«The Great White»
«Solstice II»
«Capricorn»
«Andromeda»
«Nimbus (Retrace)»
«Chant Pastiche»
«Scope»
«Northern Lights Alap»Tidligere uugitte«Delta»
«Solstice III»
Khuzdar

Khuzdar eller Khozdar (Balutsji: خضدار) er en by i Khuzdar-distriktet i Balutsjistan i Pakistan. Khuzdar er senter av Khuzdar Distriktet som ble grunnlagt 1. mars 1974. Tidligere var Khuzdar en del av Kalat Distriktet. 


== Historie ==
Khuzdar var hovedstaden i Brahui kongedømmet av Makran.
Tidelig på 17 hundretallet var byen en del av Jhalawan kongedømmet, men falt ikke lenge etter under kongedømmet av Kalat, hvor det forble inntil en serie opprør under regi av Khudadad Khan (1857–1893). Etter Khudadads død i 1896, ble Kalat myndighetene gjenopprettet. 
Under et traktat med Kalat, oppnevnte Storbritannia en politisk agent i 1903. Britisk assistanse forsatte til 1946, hvoretter området var tiltrådt til Pakistan som en del av en to nasjonal territorium, og ble et demokrati. Da Balutsjistan statunion ble til Kalat Divisjon, ble Khuzdar etablert som divisjons hovedkvarter. Den divisjonelle administrasjonen av Pakistan endte i 2000. Khuzdar ble igjen etablert som en divisjonal hovedkvarter i juni 2009 av Pakistans folkeparti.


== Demografi ==
Over 99% av befolkningen i området er Muslimer. Befolkningen av Khuzdar Distriktet ble regnet ut til å være over 525.000 i 2005. De største stammene i Megal destriktet er Bizenjo, Kurd, Mordi, Jattak, Mohammad Hansi, Zheri, og Mengal.


== Galleri ==
Steinkjerpositiv

Steinkjerpositiv er en spesiell type av lirekasse laget i Steinkjer. Sammenlignet med tilsvarende instrumenter fra kontinentet er de sparsomt dekorert, uten figurer eller synlige piper i fasaden, men er oftest utsmykket med et nøyaktig laget intarsiaarbeid. De mest kjente makerne er Thomas Fosnæs (1813–1870) og hans elever Jacob Skjefte (1841–1910) og Christian Taraldsen (1839–1923), den siste med en rikt bevart produksjon av instrumenter. Taraldsen laget positiver i tre størrelser, inndelt etter antall toner i instrumentet: «Litjspælle» (22 toner), «Mellomspælle» (25 toner) og «Storspælle» (28 toner). Steinkjerpositivet ble laget med opp til fem register, slik at en kunne kombinere ulike klanger under spill.
Instrumentene og repertoaret ble spredt fra Steinkjer med fraktskip og jekter, oppover hele den norske kysten. Det ble lastet tre og tømmer nordover og bragt med tørrfisk med mer tilbake. Det er fortalt at en lirekasse måtte spille på festen i forbindelse med sjøsetting av en ny jekt «ellers kunde ting til sjøs gå galt». Lirekassen skapet også god stemning på båtferden og det ble spilt på kai ved lossing og lasting. Det ble også dans på bryggen til lirekasse når jekten kom.
Dansemusikken er dominerende repertoar. Også bryllup, gravøl, og andre familiesammenkomster er dokumentert. En bevart lirekasse består av salmer og religiøse viser.


== Referanser ==


== Eksterne lenker ==
Digitalt museum for Steinkjerpositivene
Et Steinkjerpositiv på Ringve museum
Rites at Dawn

Rites at Dawn er det tredje musikkalbumet fra det norske progressiv rock-bandet Wobbler, utgitt 16. mai 2011.
Dette er bandets første album med vokalisten Andreas Wettergreen Strømman Prestmo. Han erstattet Tony Johannessen som forlot bandet etter utgivelsen av albumet Afterglow i april 2009. Den gjenværende kvartetten valgte å starte innspillingene av et nytt album 17. mai 2009, kun seks uker etter utgivelsen av Afterglow, og Prestmo startet sin del av innspillingene tidlig i 2010. Dette er også det siste albumet der gitaristen Morten Andreas Eriksen medvirker, da han valgte å forlate bandet kort tid etter at albumet var ferdig innspilt. 
Musikken på albumet beskrives som sterkt inspirert av band som PFM, King Crimson, Gentle Giant, Yes, Genesis og spesielt har Yes' utgivelser Fragile fra 1971 og Close to the Edge fra 1972 blitt nevnt som referanser til albumets lydbilde. Gjestemusikere er Ketil Vestrum Einarsen på fløyter og Hanne Rekdal som spiller fagott på låtene «In Orbit» og «The River».
Rites at Dawn er per mai 2022 rangert på 19.-plass på ProgArchives' liste over de beste progressiv rock-albumene utgitt i 2011 og det fikk 5.-plass på Prognytts liste over tiårets (2010–2019) beste norske progalbum.


== Sporliste ==
«Lucid» 1:40
«Lá Bealtaine» 7:52
«In Orbit» 12:28
«This Past Presence» 6:12
«A Faerie's Play» 5:17
«The River» 10:04
«Lucid Dreams» 2:17


== Personell ==
Lars Fredrik Frøislie – keyboard, piano, synthesizer
Martin Nordrum Kneppen – trommer, blokkfløyte, krumhorn, perkusjon
Kristian Karl Hultgren – bass, glockenspiel, saksofon
Andreas Wettergreen Strømman Prestmo – vokal
Morten Andreas Eriksen  – el. gitar, akustisk gitarAndre medvirkende

Ketil Vestrum Einarsen – fløyter
Hanne Liland Rekdal – fagott på «In Orbit» og «The River»


== Referanser ==


== Eksterne lenker ==
(en) Rites at Dawn på Discogs 
(en) Rites at Dawn på MusicBrainz 
Rites at Dawn hos AllMusic.com
Rites at Dawn hos ProgArchives.com
Dokumentar: Wobbler – Recording album 3 - Rites at Dawn (22 episoder) på YouTube.com
Ingunn Dalaker Øderud

Ingunn Dalaker Øderud (født 5. mai 1961 i Bærum) er en norsk lokalpolitiker for Senterpartiet. Hun er fra 2007 varaordfører i Modum kommune. Hun har vært medlem av kommunestyret sia 2001.
Øderud er gårdbruker og agronom.


== Kilder ==
TV2s velgerguide; besøkt 6. mai 2013.
«På kollisjonskurs med SV og Ap», Aftenposten 15. mars 2007; besøkt 6. mai 2013.
Inge Georg Høyen

Inge Georg Høyen (født 27. april 1952) er en norsk lokalpolitiker for Senterpartiet. Han er varaordfører i Svelvik kommune.
Høyen er gårdbruker.


== Referanser ==
Knut Olav Omholt

Knut Olav Omholt (født 9. august 1963) er en norsk lokalpolitiker for Senterpartiet. Han var siste ordfører i Lardal kommune i Vestfold fra 2015 til 2017. Han var varaordfører i Lardal i perioden 2011–2015.Omholt er gårdbruker og driver gård med melkeproduksjon i Svarstad.


== Referanser ==
Halvor Lurås

Halvor Lurås (født 18. juni 1940) er en norsk lokalpolitiker for Senterpartiet. Han var varaordfører fra 2011 til 2015 i Tinn kommune.


== Referanser ==
Jon Rikard Kleven

Jon Rikard Kleven (født 23. juli 1972 i Skien) er en norsk lokalpolitiker for Senterpartiet. Han var varaordfører i Vinje kommune fra 2011 til 2015 og ble valgt til ordfører etter kommunestyrevalget i 2015 for perioden 2015-2019.
Kleven er advokat av yrke.


== Kilder ==
Kolleger blir ordførerkollger - Telemarksavisa 15. september 2015, besøkt 27. juli 2016
SP+SV = Sant, også i Vinje - Radio Rjukan 22.9.2015, besøkt 27. juli 29016
Harald Bødtker

Harald Waldemar Bødtker (født 10. mai 1855 i Namdalen, død 12. mars 1925 i Oslo) var en norsk arkitekt. Han var i årene 1899-1923 kommunearkitekt i Aker og stod i den forbindelse for utformingen av en rekke kirker og skoler i det som nå er Oslo. Fra en omfattende produksjon kan nevnes arbeider ved Aker sykehus.
Bødtker arbeidet en tid praksis som assistent hos arkitekt Nissen i Kristiania, og hos arkitekt Holm Munthe samme sted. Han studerte ved Akademie der bildenden Künste Wien under Theophilus Hansen i perioden 1880–1883.Etter avsluttet akademiutdanning arbeidet han en tid (ca. 1885–1889) som assistent hos Theophilus Hansen i Wien. Der var han medarbeider på store prosjekter i Wien og Athen, og Christiansborg i København. Etter tiden ved Hansens kontor, arbeidet Bødtker noen år ved tyske arkitektkontorer i Buenos Aires og Rio de Janeiro (1890–1892). Deretter var han i rundt fem år bygningssjef i Petrópolis ved Rio de Janeiro, før han åpnet egen arkitektpraksis i Kristiania i 1896. Han var kommunearkitekt i Aker i perioden 1899–1923.I Keysers gate 8 i Oslo, tegnet han på slutten av 1800-tallet en stor bygning for Statens pensjonskasse, den såkalte «Enkekassen». Dette er et tidlig eksempel på bruk av råkopp i en hel fasade. Bygningens eksteriør, og deler av interiøret er foreslått fredet i statens verneplan for Regjeringskvartalet.


== Verker i utvalg ==
Grorud kirke (1900-02)
Grefsen kapell (1901-04)
Ullern kirke (1904)
Universitetets aula (1909-11, sammen med Holger Sinding-Larsen)
Bekkelaget kirke (1920-23)
Gjerpen kirke (ombygging 1921)Noen av Bødtkers verk i Oslo

		
		
		
		


== Referanser ==


== Kilder ==
Norsk kunstnerleksikon
Artemisia.no
Tvedt, Knut Are, red. (2010). Oslo byleksikon (5. utg.). Oslo: Kunnskapsforlaget. ISBN 978-82-573-1760-7. 
Bruun, Ole Daniel (2008). Arkitektur i Oslo (2. utg.). Oslo: Kunnskapsforlaget. ISBN 978-82-573-1945-8.
Tor Hallvard Mosdøl

Tor Hallvard Mosdøl (født 1. februar 1982) er en norsk lokalpolitiker for Senterpartiet. Han er varaordfører i Bykle kommune fra høsten 2011. 
Mosdøl er utdanna ved musikklinja på Bibelskolen i Grimstad. Han har seinere studert avis- og nettjournalistikk på Høgskolen i Agder og Mediehøgskolen Gimlekollen, innovasjon og entreprenørskap på Høgskolen i Telemark og styrekompetanse I på Handelshøyskolen BI. 
Han har vært journalist i Gardens Mediesenter og frilanser/sommervikar i Fædrelandsvennen. Fra 2007 var han daglig leder og medeier i Bykle Mat AS og  markedskonsulent i Bykle Breiband. Fra 2011 er han ansatt som kirkeverge i Bykle sokneråd. 


== Kilder ==
Oppføring på Setesdalswiki; besøkt 7. mai 2013.
Kari Røynlid

Kari Røynlid (født 19. juli 1972) er en norsk lokalpolitiker for Senterpartiet. Hun er varaordfører i Åseral kommune fra 2011. 
Røynlid er tilsatt som planlegger for kommunene Audnedal, Hægebostad og Åseral (planfaglig ressurs i indre bygder). Før dette jobba hun ved Minne kultursenter i Åseral, og før det igjen var hun plan- og miljøleder i Evje og Hornnes kommune.


== Kilder ==
Oppføring på Setesdalswiki; besøkt 7. mai 2013.
Joachim Borse

Joachim Borse (født 1680, død 1739) var en norsk godseier og verkseier i Telemark.
Han var eneste gjenlevende sønn av Halvord Søfrensen Borse, som gjennom ekteskap med en datter av Gjert Clausen og Anne Gundersdatter på Borgestad gård ble en av de største godseiere i landsdelen. Joachims mor var Halvord Søfrensens annen kone, Margrethe Lobes, datter av tysk slottsprest Lobes på Akershus og Sidselle Rasmusdatter. Joachim Borse arvet faren i 1701 etter at denne hadde blitt drept. Joachim Borse var en lærd personlighet som var mer interessert i botanikk (bøker) og teologi enn i forretninger. Ulefoss Jernverk gikk konkurs da kongen kalte inn en kausjonisterklæringen for stedets fogd som var blitt arrestert.
Svogeren Herman Leopoldus (senere Løvenskiold) hadde startet som kassestyrer og sekretær hos Joachim Borse, men overtok Bolvik Jernverk med giftemål med Inger, Joachims søster. Herman stod imot kongen med krefter i adelen i Danmark, ble selv adlet til Herman Løvenskiold og familien overtok senere Ulefoss jernverk som gikk til Cappelen i en annen gren av familien. Selv ble de bosatt på Fossum gård. Joachim Borse og etterkommere ble boende på Fjære gård.


== Referanser ==


== Eksterne lenker ==
Nettsted om Borgestad
Knut Sprauten; Oslo Bys Historie (vol 2) ISBN 82-02-09143-8
Wasim Zahid

Wasim Zahid (født 20. juni 1975 i Oslo) er en norsk lege som er spesialist i indremedisin og kardiologi. Zahid har ph.d.-grad i samme fagfelt. Han er skribent, foredragsholder og forfatter, og har særlig skrevet om helse og integrasjon.


== Bakgrunn og virke ==
Zahid studerte medisin ved Universitetet i Oslo. Zahid gjennomførte sin spesialisering innen generell indremedisin og kardiologi fra Drammen sykehus, (2005–2010) og Oslo universitetssykehus, Rikshospitalet (2010–2016). I oktober 2016 fullførte han sin doktorgrad om bruk av ultralyd ved hjertesykdom. Han er overlege og kardiolog på hjerteavdelingen på Drammen sykehus. Han har vært nestleder i tankesmien Minotenk, og medlem av Forum for sosial- og helsetjenester ved migrasjon (SOHEMI) Helsedirektoratets rådgivende organ innenfor minoritetshelse. Han er styremedlem i Amnesty International Norge.
Foreldrene innvandret til Norge fra Pakistan.Zahid er aktiv på Twitter og har blitt omtalt som «Twitter-legen». Han har utgitt boken På liv og død: en leges bekjennelser, som gjennom ulike pasienthistorier beskriver hvordan det er å være lege i det norske helsevesenet. I 2016 ga han ut livsstilboken Hemmeligheten slik lever du godt - lenge. I 2018 utga han boken Hjerte for hjerte, en bok om hjertet og dets lidelser. Zahid har vært spaltist i VG Helg og med i LHL sitt ekspertpanel. Han er ikke-troende og har uttalt seg offentlig om å forlate islam.I 2019 fikk han nok stemmer i kommunevalget til å rykke opp fra 43. til 8. plass. Med dette ble han nummer åtte i kommunestyret til Bærum Arbeiderparti.Wasim Zahid er fast deltager i TV-serien Hva feiler det deg? på NRK. Han vant sesong 1 av quizprogrammet Alle mot alle på TVNorge sammen med Astrid Nylander-Almaas i 2020.Han har også en YouTube-kanal som per juli 2022 har 74 000 abonnenter. På kanalen deler han tanker og opplevelser og driver folkeopplysning.


== Bibliografi ==
2013 På liv og død : en leges bekjennelser Kagge forlag ISBN 978-82-489-1347-4
2016 Hemmeligheten : slik lever du godt - lenge Kagge forlag ISBN 978-82-489-1798-4
2018 Hjerte for hjerte Gyldendal forlag ISBN 978-82-055-1735-6


== Referanser ==


== Eksterne lenker ==
(en) Wasim Zahid på Internet Movie Database 
(no) Wasim Zahid på Twitter 
(no) Wasim Zahid på Instagram 
(no) Wasim Zahid på YouTube